[{"text_idx": "#000000", "text": "Angen cael 'cyfranddaliad' yn y diwydiant dur"}, {"text_idx": "#000001", "text": "Dylai Llywodraeth Cymru edrych ar y posibilrwydd o gael \"cyfranddaliad dros dro yn y diwydiant dur yng Nghymru\", yn o\u0302l un o aelodau Plaid Cymru yn y Cynulliad."}, {"text_idx": "#000002", "text": "Dywed Rhun ap Iorwerth ei fod am weld tasglu'n cael ei sefydlu er mwyn edrych ar ffyrdd i ddiogelu swyddi yn y diwydiant."}, {"text_idx": "#000003", "text": "Mae 'na ddyfalu wedi bod am ddyfodol swyddi cannoedd o weithwyr dur cwmni Tata ym Mhort Talbot, sydd mewn peryg o gael eu diswyddo os bydd y cwmni'n gweithredu cynllun ailstrwythuro sylweddol."}, {"text_idx": "#000004", "text": "Dywedodd Rhun ap Iorwerth: \"Mae effaith posib cau Port Talbot yn llwyr, ynghyd a\u0302 safleoedd eraill ledled Cymru, sydd yn cyflogi dros 20,000 yn uniongyrchol a thrwy gadwyni cyflenwi, a'i gyfraniad i'n GVA, yn rhy ofnadwy i'w ddychmygu."}, {"text_idx": "#000005", "text": "\"Dydw i ddim yn credu y gall Llywodraeth Cymru barhau i fod yn sylwebyddion disymud wrth i'r sefyllfa barhau i ddirywio, ac yr wyf felly yn galw am sefydlu tasglu a fydd yn mynd ati ar unwaith i archwilio pob dewis o ran amddiffyn ein diwydiant dur yng Nghymru."}, {"text_idx": "#000006", "text": "\"Pan wyf yn so\u0302n am bob dewis, rwy'n credu fod set o atebion posib yn gorfod cynnwys archwilio'r posibilrwydd o Lywodraeth Cymru yn cymryd cyfranddaliad dros dro yn y diwydiant dur yng Nghymru os digwydd i gyhoeddiad sydyn am gau gael ei wneud.\""}, {"text_idx": "#000007", "text": "Ychwanegodd: \"Mae cynsail i hyn yn yr Eidal a'r Almaen, lle mae cymhorthdal cymorth gwladwriaethol i gwmni\u0308au dur dan berchnogaeth breifat wedi'i wahardd, ond mae cymryd cwmni dur i berchnogaeth rannol neu gyfan gwbl gyhoeddus er mwyn diogelu swyddi yn cael ei ganiata\u0301u."}, {"text_idx": "#000014", "text": "Cylchgrawn'Mae'r Gymraeg yn iaith wyddonol'Goleuadau'r Gogledd yn goleuo'r awyr dros nosLuka Modric\u0301, a'r rhwystrau eraill ar y llwybr i Euro 2024Pafiliwn 20,000 o seddi 1893... a'r ddyled ddaeth wedynIfan Davies: Rhestr chwarae caneuon 'chillout'Lluniau: Cyngerdd 'chillout' Sian EleriSut mae denu adar i'r ardd?Ble nesa' i di\u0302m rygbi Cymru?5 cornel o Gymru ar ochr arall y ffin"}, {"text_idx": "#000016", "text": "Goleuadau'r Gogledd yn goleuo'r awyr dros nos"}, {"text_idx": "#000017", "text": "Luka Modric\u0301, a'r rhwystrau eraill ar y llwybr i Euro 2024"}]